आसाम सोरखारा बावैसो सिगां फोसावनाय ’अरुन’दय’ बिथांखिनि बिलाइ रान्नाय आरो सुफुंनाय खालामफुबाय थानाय समावनो खाग्राबारिआव राइजो-राजाफोरजों हमजादों बिपिएफनि मावथिफोरा৷ बे जाथाया गासै भेरगाव ओनसोलावनो सोमो नांहोदों৷ जाथाया जादों अदालगुरि जिलानि 64 नं पानेरि बिधान सभा समष्टि एबा 32 नं भेरगाव बिटिसि बियाबनि सिङाव थानाय खाग्राबारिआव৷ खाग्राबारि प्राइमारि बिपिएफ आफादनि गाहाइ नेहाथारि रन्जित राभानि न’आव दिनै मोनाबिलि समाव बिपिएफनि मावथि लोगो टेग बाहादुर,रत्नेस्वर बर’ ,पिनुवेल बसुमतारि आरो सुक्राम कसारिमोना ज’यैनो अरुन’दय बिथांखिनि बिलाइफोरखौ लाना आबुं खालामबाय दंमोन৷ नाथाय बे समावनो राइजो-राजा आरो इउपिपिएलनि मावथिफोरा बिसोरखौ बे बिलाइफोरखौ सोर सुफुंनो होदों होन्नानै सोंनायाव एमएलए कमली बसुमतारिआ बिदि खालामनो होदों होन्नानै फोरमायो आरो बिसोरखौ बिदि खालामनो होनायाव माबाफोर बिथोन बिलाइ दंनामा सोंनायाव जेबो गैया होन्ना बुङो।